ມີການຮຽກຮ້ອງ ໃຫ້ຍົກຍ້າຍ ທຸງສະຫະພັນລັດພາກໃຕ້ ອອກຈາກຕຶກ ສູນກາງປົກຄອງລັດ 
ຜູ້ປົກຄອງ​ລັດ South Carolina ທ່ານ​ນາງ Nikki Haley ​ຮຽກຮ້ອງ​ໃຫ້​ຍົກຍ້າຍ​ ທຸງສະຫະພັນລັດພາກໃຕ້ ສະໄໝສົງຄາມກາງເມືອງ ອອກໄປຈາກ​ຕຶກ ສູນກາງປົກຂອງ​ລັດ.
ຜູ້ປົກຄອງລັດ South Carolina ຂອງສະຫະລັດ ໄດ້ຮ້ອງໃຫ້ ຍົກຍ້າຍ ທຸງສະຫະພັນລັດພາກໃຕ້ຫລື Confederate ສະໄໝ ສົງຄາມກາງເມືອງອອກໄປຈາກ ຕຶກສູນກາງປົກຂອງລັດ ໃນຂະ ນະທີ່ Wal-Mart ຊຶ່ງເປັນຮ້ານຂາຍເຄື່ອງຍ່ອຍທີ່ໃຫຍ່່ສຸດຂອງ ໂລກ ໄດ້ປະກາດວ່າ ຈະຢຸດເຊົາຂາຍທຸງດັ່ງກ່າວ ຢູ່ໃນຮ້ານຫລື ທາງອິນເຕີແນັດ ຜູ້ປົກຄອງລັດ ທ່ານນາງ Nikki Haley ໄດ້ປ່ຽນທ່າທີຂອງທ່ານ ນາງ ຈາກໃນ ເມື່ອກ່ອນກ່ຽວກັບເລື້ອງທຸງໃນວັນຈັນວານນີ້ ໂດຍ ກ່າວວ່າ ໃນຂະນະທີ່ທຸງເປັນ ພາກສ່ວນນຶ່ງທີ່ແຍກອອກບໍ່ໄດ້ ຂອງລັດໃນອະດີດຜ່ານມານັ້ນ ມັນບໍ່ໄດ້ຕາງໜ້າໃນອະນາຄົດ ຕໍ່ໄປອີກ ທ່ານນາງໄດ້ຮັບຮູ້ວ່າ ຫລາຍຄົນເຫັນວ່າ ມັນເປັນ“ສັນຍາລັກຂອງການກົດຂີ່ ຂົ່ມເຫັງທີ່ຮ້າຍແຮງຂອງອະດີດ ”ທ່ານນາງ ກ່າວວ່າ ຖ້າຫາກບັນດາສະມາຊິກສະພາປະຈຳລັດບໍ່ຫົວຊາກັບບັນຫາເລື້ອງທຸງແລ້ວ ທ່ານນາງຈະຮ້ອງຂໍໃຫ້ເຂົາເຈົ້າກັບຄືນມາ ເພື່ອເປີດປະຊຸມສະພາສະໄໝວິສາມັນຂຶ້ນ ການມີປະຕິກິລິຍາເພີ້ມຂຶ້ນຕໍ່ຕ້ານທຸງ ທີ່ເປັນບັນຫາຂັດແຍ້ງດັ່ງກ່າວ ມີຂື້ນຫລັງ ຈາກການ ຍິງສັງຫານ ສະມາຊິກເກົ້າຄົນຂອງ ໂບດຊາວອາເມຣິກັນຜິວດຳ ຢູ່ທີ່ເມືອງ Charleston ລັດ South Carolina ຜູ້ຕ້ອງສົງໄສໃນການສັງຫານ ຄັ້ງນີ້ແມ່ນໜຸ່ມນ້ອຍຜິວຂາວ ທີ່ມີ ການກ່າວຫາວ່າ ຜູ້ກ່ຽວໃຫ້ການສະໜັບສະໜູນ ທຸງວ່າ ເປັນສັນຍາລັກຂອງຄົນຜິວຂາວ ທີ່ຍິ່ງໃຫຍ່ເໜືອຊົນຊາດຊົນເຜົ່າອື່ນໆ ທຸງນີ້ໄດ້ຮັບໃຊ້ເປັນສັນຍາລັກທາງການຂອງບັນດາສະຫະພັນລັດອາເມຣິກາ ຊຶ່ງ ເປັນບັນ ດາລັດໃນພາກໃຕ້ ທີ່ມີຂ້າທາດ ໄດ້ແບ່ງແຍກອອກຈາກສະຫະລັດ ໃນປີ 1861 ແລະໄດ້ ເຮັດສົງຄາມ ແຕ່ໄດ້ເສຍໄຊ ເພື່ອເອກກະລາດເປັນເວລາສີ່ປີ ທຸງນີ້ຍັງສືບຕໍ່ເປັນສັນຍາລັກຂອງການແບ່ງແຍກທາງດ້ານຜີວພັນຢູ່ພາກໃຕ້ ທັງກ່ອນໜ້າ ແລະໃນລະຫວ່າງ ຂະບວນການເຄື່ອນໄຫວເພື່ອສິດທິພົນລະເມືອງ ໃນຊຸມປີ 1950 ແລະ 1960